ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 16.februára 2005
								K materiálu č.2643/2005
								K bodu č. 6

S T A N O V I S K O

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 42/2004 Z. z. o Obchodnom vestníku – k novému zneniu

 	  	I
                                                             
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 42/2004 Z. z. o Obchodnom vestníku  predkladá na rokovanie vlády Slovenskej republiky podpredseda vlády a minister spravodlivosti Slovenskej republiky Daniel Lipšic ako iniciatívny materiál.                                               
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                       
	 II

Účelom predloženého návrhu je riešiť niektoré aplikačné problémy, ku ktorým dochádza v praxi fungovania Obchodného vestníka. Ide najmä o nedostatočné doriešenie problematiky úhrady platieb za zverejnenie alebo uverejnenie údajov podnikateľov v Obchodnom vestníku. Nariadenie vlády o Obchodnom vestníku v súčasnosti výslovne nepredpisuje požiadavky na identifikáciu platcu a druhu platby za zverejnenie alebo uverejnenie údajov v Obchodnom vestníku, čo neumožňuje vydavateľovi tieto údaje jednoznačne overiť a platbu žiadateľa bez ďalšieho akceptovať.

III

Legislatívna rada vlády Slovenskej republiky prerokovala predmetný návrh nariadenia vlády SR na svojom zasadnutí 1. februára 2005. Legislatívna rada vlády odporučila predkladateľovi zapracovať jej pripomienky a na rokovanie vlády Slovenskej republiky predložiť návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 42/2004 Z. z. o Obchodnom vestníku v novom znení.

IV

     Sekcia vládnej legislatívy Úradu vlády Slovenskej republiky konštatuje,        že v predloženom znení návrhu nariadenia je zapracovaných všetkých 7 pripomienok Legislatívnej rady vlády SR, a preto odporúča návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 42/2004 Z. z. o Obchodnom vestníku schváliť v predloženom znení. 

Bratislava 11. februára 2005

Vypracovala: D. Mochnacká

									Štefan G r m a n
									generálny riaditeľ
   								    sekcie vládnej legislatívy